cyanic-selkie/wikianc huggingface dataset:
Pārbrauktuve
Funkcionālā statusa noteikšana un mainīšana
Par pārbrauktuves slēgšanu vai atvēršanu, iekārtojuma vai apkalpošanas mainīšanu un par sabiedriskā transporta regulārā maršruta atvēršanu pāri pārbrauktuvei attiecīgās valsts tiesību aktos noteiktajā kārtībā lemj komisija, kura atkarībā no konkrētā uzdevuma un mērķiem, cik tas tieši skar viņu intereses, var būt šādā sastāvā: dzelzceļa un autoceļa pārvaldītājs; autosatiksmes drošību uzraugošā institūcija; attiecīgās pašvaldības pārstāvis; valsts dzelzceļa inspekcija; un atsevišķos gadījumos valdības pārstāvis. Par pārbrauktuves funkcionālā statusa maiņu informē sabiedrību.
Aprīkojuma uzskaitījums
Tiesību aktos noteiktajā kārtībā pārbrauktuves aprīkojamas un apgādājamas ar:
Regulējošās sistēmas
Kā iepriekš minēts, pārbrauktuves var aprīkot ar regulējošām signalizācijas sistēmām: automātisko, pusautomātisko un rokvadības.
Automātiskās, kas pilnībā darbojas bez tiešas cilvēka iejaukšanās.
Kultūraugi
Lielākā daļa kultūraugu tiek novākti kā pārtika cilvēkiem vai mājlopiem (lopbarības kultūraugi). Savvaļas augus, ko ievāc cilvēka vajadzībām (tostarp intensīvā vākšana, piemēram, žeņšeņs), nepieskaita kultūraugiem.
Pārbrauktuve
Regulējošās sistēmas
Pusautomātiskām, kad pārbrauktuvi aizver automātika, bet pēc pārbrauktuves atbrīvošanas dežurantam jānospiež attiecīga poga.
Kultūraugi
Kultūraugus izmanto arī dārzkopībā, puķkopībā un rūpniecībā. Dārzkopības kultūraugi ietver, piemēram, augļu kokus. Puķkopībā kultūraugi ir telpaugi, puķu dārzos izmantojamie ziedošie augi, griezto ziedu ieguvei izmantojamie augi. Rūpnieciskie kultūraugi tiek izmantoti apģērbu ražošanā (šķiedru kultūraugi), biodegvielai (enerģijas kultūraugi, aļģu degvielai), vai medicīnā (ārstniecības augi).
Pārbrauktuve
Regulējošās sistēmas
Rokvadība, kur dežurants vai cits atbildīgs dzelzceļa speciālists, kam tas uzticēts, saņemot paziņojumu par vilciena tuvošanos vai manevru darbu veikšanu vai grafika vilciena palaišanai noteiktā laikā un situācijās, patstāvīgi aizver pārbrauktuvi, nospiežot attiecīgas pogas, vai ar kurbuli darbinot barjeru mehānismu, vai pārvietojot horizontālās barjeras ar rokām u.tml. Pēc pārbrauktuves atbrīvošanas, tā tādā pašā kārtībā atverama.
Kultūraugi
Dzīvniekus un mikroskopiskus organismus (sēnītes, baktērijas vai vīrusus) arī mēdz audzēt cilvēka vajadzībām. Dzīvniekus, kas audzēti cilvēku vai citu mājdzīvnieku patēriņam, sauc par mājlopiem, bet mikrobus — par mikrobioloģiskajām kultūrām. Mikrobi parasti netiek audzēti pašai pārtikai, bet tie tiek izmantoti, lai uzlabotu pārtiku (piemēram, ražojot citronskābi, raudzējot jogurtu, sojas mērci vai skābējot kāpostus).
Pārbrauktuve
Kustības (ne)regulēšana, uzmanīga šķērsošana, īslaicīga slēgšana
Kad tuvošanās iecirkni ilgāku laiku aizņem ceļu mašīnas vai tiek mainītas sliedes, kā arī divceļu līnijās vilcienu kustībai pa nepareizo ceļu, kas nav aprīkots ar nepieciešamo tuvošanās iecirkni, plānveida darbu nodrošināšanai uz pārbrauktuves vai tās tuvumā un citos šķērsošanas traucējumu gadījumos, par to brīdina vilcienu (lokomotīvju) mašīnistus, nepieciešamības gadījumā nosaka ātruma ierobežojumus vilcieniem. Satiksmes organizācijai var būt šādi varianti:
Kultūraugi
Svarīgi pārtikas kultūraugi
Kultūraugu nozīme ievērojami atšķiras atkarībā no reģiona. Pasaulē visbiežāk cilvēku pārtikai tiek izmantoti šādi kultūraugi (2013 gada. rādītāji kcal/pers./diena doti iekavās): rīsi (541 kcal), kvieši (527 kcal), cukurniedres un citi cukura kultūraugi (200 kcal), kukurūza (147 kcal), sojas pupu eļļa (82 kcal), citi dārzeņi (74 kcal), kartupeļi (64 kcal), palmu eļļa (52 kcal), manioka (37 kcal), pākšaugi (37 kcal), saulespuķu eļļa (35 kcal), rapsis un sinepju eļļa (34 kcal), citi augļi (31 kcal), sorgo (28 kcal), prosa (27 kcal), zemesrieksti (25 kcal), pupas (23 kcal), saldie kartupeļi (22 kcal), banāni (21 kcal), dažādi rieksti (16 kcal), sojas pupiņas (14 kcal), kokvilnas sēklu eļļa (13 kcal), zemesriekstu eļļa (13 kcal). Ievērojiet, ka daudzi no globāli šķietami nelielajiem kultūraugiem ir ļoti nozīmīgi kādā citā reģionā. Piemēram Āfrikā dominē saknes un bumbuļi ar 421 kcal / pers / dienā, bet sorgo un prosa attiecīgi 135 kcal un 90 kcal.
Pārbrauktuve
Kustības (ne)regulēšana, uzmanīga šķērsošana, īslaicīga slēgšana
Inženierbūvju avārijas situācijā vai uz būvniecības laiku vai plānveida kapitālā remonta laikā konkrētās pārbrauktuves apbraukšanai var atvērt pagaidu pārbrauktuvi vai noteikt apbraucamos maršrutus, kas saskaņojams ar attiecīgo pašvaldību, ceļa pārvaldnieku, sabiedriskā transporta maršrutu plānošanas institūciju un nepieciešamības gadījumā arī ar autotransporta satiksmes drošības pārraudzības institūciju.
Kultūraugi
Svarīgi pārtikas kultūraugi
Attiecībā uz saražoto svaru, vissvarīgākie ir šādi kultūraugi (pasaules produkcija tūkstošos metrisko tonnu):
Pārbrauktuve
Kustības (ne)regulēšana, uzmanīga šķērsošana, īslaicīga slēgšana
Lai arī kādi tehniski un organizatoriski drošības pasākumi uz pārbrauktuves tiktu vai netiktu nodrošināti, katram satiksmes dalībniekam, šķērsojot pārbrauktuvi, ir jāpārliecinās, vai tai netuvojas vilciens! Vilcienam ir garš pēkšņās bremzēšanas ceļš — aptuveni no 0,5 km — 2,0 km un vairāk atkarībā no vilcienu atļautā ātruma, garenprofila krituma stāvuma un vilciena masas. Vilcienu tikpat viegli kā autotransporta līdzekli apturēt nav iespējams.
Aprakstošā orientēšanās
Kad runa nav par tehnisko detalizāciju, visizplatītākā sarunvalodā būs aprakstošā orientēšanās, piemēram — pārbrauktuve uz autoceļa V13 pie Tīraines; vai pārbrauktuve Liepājas ielā Rīgā; vai pārbrauktuve pie Imantas dzelzceļa pieturas; vai pārbrauktuve Dobeles dzelzceļa stacijā uz Brīvības ielas. Ja piemin konkrēta ceļa kilometru ir jākonkretizē — vai tas ir autoceļa vai dzelzceļa līnijas kilometrs. Var gadīties uz viena ceļa vai ielas, vai vienā dzelzceļa posmā vai stacijā, vai apdzīvotā vietā vairākas pārbrauktuves, piemēram — Jelgavā Garozas ielā netālu no kādas mājas adreses.
Orientēšanās reģistrā
Katrai pārbrauktuvei attiecīgās valsts dzelzceļa administrācija piešķir kārtas numuru vai nosaukumu, kuru izvieto pie pārbrauktuves ar uzrakstu uz plāksnes no ceļa pārskatāmā vietā. Publiski šādi reģistri var nebūt pieejami, bet operatīvo dienestu rīcībā tiem vajadzētu būt.
Metriskā orientēšanās
Pārbrauktuves adrese, parasti gan tikai dzelzceļnieku saziņā un tehniskajā dokumentācijā, ir konkrētas dzelzceļa līnijas kilometrs un pikets vai ceļa numurs vai sekcija attiecīgajā stacijā vai pievedceļā. Sabiedrība, kas nav dzelzceļnieki, var nebūt lietas kursā par konkrētu dzelzceļa līniju metriku, tomēr operatīvo dienestu rīcībā šādām ziņām galvenajās līnijās jābūt.
Dzelzceļa pārbrauktuves klāja uzbūve
Dzelzceļa pārbrauktuves klājs var būt ar cieto, mīksto vai kombinēto segumu. Cietais segums ir no dzelzsbetona, vai asfaltbetona. Mīkstais no cietās gumijas vai kompozīta materiāliem vai cietās plastmasas vai koka. Pārbrauktuves klājs atrodas uz zemes klātnes un tā ir sliežu režģa ceļa virsbūves konstrukcija ar brauktuvei paredzēto papildaprīkojumu, kas, atkarīga no izvēlētās šķērsprofila konstrukcijas. Virsbūves kopums var sastāvēt no: balasta; pretsliedēm; gumijām, atspiedējbrusām, atbalstbrusām un dēļiem, fiksācijas ķīļiem; smalkas frakcijas šķembām montāžas bloku augstumstarpības kompensācijai, vai kā asfalta balasta materiāls (ja tas konkrētā situācijā ir nepieciešams); montāžas elementu stiprinājumiem (kabas, naglas, skrūves); atkarībā no mīkstā vai cietā seguma var būt asfalta, dzelzsbetona klājums vai dzelzsbetona montāžas bloki, cietās gumija vai cietās plastmasas montāžas bloki, kompozīta bloki vai sekcijas; apzāģēti un veseli koka gulšņi, brusas un dēļi koka klāja segumam; u.c.
Pārbrauktuves klājam jābūt līdzenam — sliežu ceļa malās jābūt vienā līmenī ar sliedes galviņas virsmu, bet sliežu ceļa platuma vidū — paaugstinātam aptuveni 1 cm sliežu ķēžu šuntēšanas nepieļaušanai transportlīdzekļiem ar elektriski neizolētiem gaitekļiem. Līknēs ārējam sliedes pavedienam ierīko aprēķināto paaugstinājumu.
Pirms klāja montāžas darbu vadītājs parasti izmanto gatavu plāna un šķērspreofila rasējumu konkrētai pārbrauktuvei vai vadās pēc rokasgrāmatu tipveida zīmējumiem vai pats uzzīmē skici konkrētai vietai, ņemot vārā tos materiālus, kas ir viņa rīcībā.
Mārciena
Mārciena ir ciems Madonas novada Mārcienas pagastā, pagasta centrs. Izvietojies Aronas upes krastos lejpus Austronas ietekas pie dzelzceļa līnijas Pļaviņas—Gulbene (stacija Mārciena) rietumos no Krustkalniem 13 km no novada centra Madonas un 157 km no Rīgas.
Mārcienā atrodas pagasta pārvalde, pansionāts, kultūras nams, bibliotēka, jauniešu centrs, pasts un pareizticīgo baznīca.
Vēsture
Vēstures avotos Mārciena kā Castrum Marxne pirmo reizi minēta jau 1213. gadā. Mūsdienu apdzīvotā vieta izveidojusies pie bijušās Mārcienas muižas (Martzen) centra, kura saimniecisko attīstību veicināja Valkas—Pļaviņu dzelzceļa līnijas atklāšana 1903. gadā. Pēc Pirmā pasaules kara Mārcienā darbojās Valsts linu izmēģināšanas stacija un linu apstrādāšanas fabrika. Pēc Otrā pasaules kara izveidoja kolhoza «Zelta druva» ciematu un 1957. gadā pie Mārcienas muižas uzbūvēja Padomju armijas kara bāzi, kurā vēlāk izveidoja slepenu bezpilota lidmašīnu vadības centru. 1964. gadā bijušās linu fabrikas telpās atvēra Rīgas ķīmiskās fabrikas “Aerosols” cehu.
Turīnas province
Turīnas province ir bijusī Itālijas province valsts ziemeļrietumos, Pjemontas reģionā. Province rietumos robežojās ar Franciju. Tās administratīvais centrs un lielākā pilsēta bija Turīna. Provinces kopējā platība — 6821 km2, 2012. gada beigās tajā dzīvoja 2 308 409 iedzīvotāji. Turīnas province sīkāk iedalījās 315 komūnās. 2014. gadā province tika reorganizēta par Turīnas metropoli.
Mežmaļi
Mežmaļi ir ciems Vaives pagastā, Cēsu novadā. Atrodas 92 km attālumā no Rīgas.
Ciema apkārtnē atrodas Eicēnu dīķis.
Killer Joe
Killer Joe ir 2011. gada ASV kriminālkomēdijas filma, kas balstīta uz Treisija Letsa tāda paša nosaukuma lugu. Filmas režisors ir Viljams Frīdkins. Galvenās lomas atveido Metjū Makonahijs, Emīls Hiršs, Džuno Templa, Džīna Geršona un Tomass Heidens Čērčs. Filmas pirmizrāde notika Venēcijas filmu festivālā.
Kad parāds sāk apdraudēt 22 gadus vecā Krisa Smita dzīvību, viņš sāk domāt, kā nogalināt savu māti, lai iegūtu viņas dzīvības apdrošināšanu.
Englunda gambīts
Englunda gambīts ir šaha atklātne, kas sākas ar gājieniem: '''1. d2-d4 e7-e5'''.
To klasificē pie pusslēgtām atklātnēm ar Šaha atklātņu enciklopēdijas kodu A40.
Vēsture
Šis bandinieka upuris ir zviedru šahista Englunda priekšlikums, un gambīts ir nosaukts viņa vārdā.
Martins Fehērvārs
Martins Fehērvārs (sk, dzimis ) ir Slovākijas hokejists, spēlē aizsarga pozīcijā. Pašlaik (2022) Fehērvārs pārstāv NHL komandu Vašingtonas "Capitals". 2018. gada NHL draftā Fehērvāru ar kopējo 46. numuru otrajā kārtā izvēlējās Vašingtonas "Capitals".
Savu profesionālo karjeru iesācis Zviedrijas hokeja līgas komandā Malmes "Redhawks" 2016. gadā. Vēlāk spēlējis citās Zviedrijas komandās IK Oskarshamn un HV71. 2019. gada oktobrī debitējis NHL komandā Vašingtonas "Capitals".
Slovākijas hokeja izlases sastāvā piedalījies 2018. un 2019. gada Pasaules čempionātā.
Laisas pils
Laisas pils (de) jeb Lajuzes pils (et) bija viduslaiku pils pie Lajuzes strauta Livonijas ordeņa valsts teritorijā.
Līdz mūsdienām saglabājušās iespaidīgas pilsdrupas pie Laiuseveljas (Laiusevälja) ciema Jegevas apriņķī Igaunijā pie Jegevas—Mustvē autoceļa.
Apraksts
Kastellas tipa pilij bijuši trīs torņi, no kuriem saglabājušies ziemeļu un austrumu torņi, bet no dienvidu torņa jaušami vien pamati. Pie dienvidrietumu mūra bijusi akmens celtne, pie pārējiem mūriem koka ēkas. Agrāk pili apņēmuši ar ūdeni pildīti aizsarggrāvji.
Vēsture
Uzskata, ka Vīlandes komturejas Laisas pili Livonijas ordenis būvējis 14. gadsimtā pie robežas ar Tērbatas bīskapijas zemēm, pirmo reizi rakstos tā minēta 1406. gadā. Pili nocietinājis Vīlandes komturs, vēlākais ordeņa mestrs Zīgfrīds Landers fon Špānheims.
Livonijas kara laikā 1558. gada augustā pili pēc atkārtotām kaujām ieņēma Krievijas caristes karaspēks vojevodas Pjotra Šuiska vadībā. 1559. gada decembrī pili neveiksmīgi aplenca ordeņa karaspēks mestra Gotharda Ketlera vadībā. Kad 1582. gadā Krievija un Polija-Lietuva noslēdza Jamzapoļskas miera līgumu, Laisas pils pieminēta kā (la), krieviski Лаис. Pēc kara beigām Laisa nonāca Polijas-Lietuvas kopvalsts Tērbatas vaivadijas sastāvā kā stārastijas centrs.
Poļu-zviedru kara (1600-1629) laikā zviedri 1600. gada oktobrī ieņēma Laisas pili, tomēr 1602. gadā to atguva Lietuvas karaspēks. Zviedrijas armija 1622. gada janvārī Zviedrijas karaspēks Heinriha Fleminga vadībā ieņēma cietoksni, iznīcinot pils ziemeļaustrumu un dienvidaustrumu mūrus un dienvidu torni. Zviedru Vidzemes laikā Laisas pilsmuiža piederēja Flemingu dzimtai.
Lielā Ziemeļu kara laikā no 1700. gada decembra līdz 1701. gada maijam Laisas pilsmuižā pārziemoja Zviedrijas karaspēka daļa karaļa Kārļa XII vadībā. Koka ēkas cietokšņa apkārtnē tika sakārtotas personāla izvietošanai. Pats karalis tika izmitināts reprezentatīvākā ēkā cietokšņa dienvidaustrumu pusē. Dienvidrietumu pusē atradās zirgu staļļi.
Zeja
Zeja var būt:
Jaundubultu pamatskola
Jaundubultu pamatskola ir viena no Jūrmalas pamatskolām, kas atrodas Lielupes ielā 21. Netālu atrodas gan Jūrmalas Mākslas skola, gan arī Jūrmalas Mūzikas vidusskola.
Vēsture
1909. gadā pēc arhitekta Eižena Laubes projekta Strēlnieku prospektā 32 uzcēla L. Bērziņa un F. Šmidhena privātās Dubultu ģimnāzijas ēku, kurā vēlāk darbojās Dubultu bibliotēka.
1933. gadā ģimnāziju pārcēla uz 1870. gadā celtās Dubultu kūrzāles telpām (arhitekts Johans Daniels Felsko), pēc Otrā pasaules kara pārdēvēja par Dubultu vidusskolu ar krievu mācību valodu. Pēc Rīgas Jūrmalas pievienošanas Rīgai 1948. gadā to pārdēvēja par '''Rīgas 21. vidusskolu'''.
No 2019. gada februāra līdz augustam bija plānots veikt būvdarbus eneroefektivitātes paaugstināšanai. Skolas ārējā fasāde tika atjaunināta, nosiltināta un nokrāsota, bija plānots to pabeigt līdz 1. septembrim, taču projekts ievilkās līdz oktobrim. Skolas remonta iekšdarbi gan bija pabeigti, un 2019./2020. gada mācību gadu skolēni Jaundubultu vidusskolā varēja uzsākt atjaunotās, nosiltinātās un vizuāli pievilcīgās telpās.
No 2022./2023. mācību gada Jaundubultu vidusskola tika reorganizēta par Jaundubultu pamatskolu.
Kristians Hansens
Kristians Hansens (, — ) bija vācu virsnieks, Dzelzs krusta Bruņinieka krusta kavalieris, Pirmā un Otrā pasaules kara dalībnieks.
Pirmais pasaules karš
Sava pulka sastāvā piedalījies Pirmajā pasaules karā.
Starpkaru posms
Laikā, kad pie varas nāca Hitlers — pulkvedis. 1933. gada 1. oktobrī nozīmēts par 1. artilērijas pulka komandieri. 1936. gadā iecelts par 25. kājnieku divīzijas komandieri.
Otrais pasaules karš
1939. gadā komandējis 25. kājnieku divīziju Polijas kampaņā.
1939. gada 15. novembrī nozīmēts par 10. armijas korpusa komandieri. Piedalījies Francijas un Austrumu kampaņās.
1943. gada novembrī komandējis 16. armiju, taču pēc vairākām sakāvēm, 1944. gada jūnijā no komandēšanas atcelts.
1944. gada septembrī un oktobrī komandējis 29. ieroču SS grenadieru divīziju (Itālija), taču jau 1944. gada decembrī atcelts no militārā dienesta.
Vilcienu barža
Vilcienu barža ir nepašgājēja barža uz kuras klāja uzmontētas dzelzceļa sliedes. To izmanto, lai pārvietotu ritošo sastāvu pāri ūdens šķēršļiem vai uz tādām vietām, uz kurām tas citādākā veidā nevar nokļūt, un to velk vai stumj pa priekšu velkonis. Kā tāda, vilcienu barža, ir īpašs lihtera paveids atšķirībā no vilcienu prāmja, kurš ir pašgājējs.
ASV austrumu piekraste
Pilsoņu kara laikā Hermanis Haupts (Hermann Haupt) izmantoja lielas baržas aprīkotas ar dzelzceļa sliedēm, lai ļautu militārajiem vilcieniem atbalstot Potomakas armiju šķērsot Rapahanokas upi.
Sākot ar 1830. gadiem Baltimoras un Ohaio dzelzceļš (B&O) sāka izmantot vilcienu baržu pār Potomakas upi nedaudz uz dienvidiem no Vašingtonas starp ganu piestātni (Shepherds Landing) austrumu krastā un Aleksandriju Virdžīnijas štatā rietumu krastā. Prāmja darbība tika pārtraukta 1906. gadā. B&O ekspluatēja vilcienu baržu arī pāri Baltimoras iekšējai ostai līdz 1890. gadu vidum. Tā savienoja dzelzceļu no Filadelfijas ar Vašingtonu un galamērķiem rietumos. Šī vilcienu prāmja darbība tika pārtraukta pēc Baltimoras piepilsētas dzelzceļa (Baltimore Belt Line) uzbūvēšanas 1895. gadā.
Vilcienu baržas intensīvi izmantoja Ņujorkas un Ņūdžersijas ostā ar izmantošanas kritumu pēc otrā pasaules kara attīstoties vilcējautomobiļu transportam, bet tās tomēr turpināja izmantot līdz konteinerizācijas sākumam 1970. gados.
Šīs vilcienu baržas kursēja starp pirmās klases dzelzceļu termināļiem Hudzonas upes rietumu krastā Hudzonas apgabalā Ņūdžersijas štatā un daudziem ar iekšzemes dzelzceļa tīklu saistītiem un nesaistītiem termināļiem Bruklinā, Kvīnsā, Steitenailendā, Bronksā un Manhatanā.
Augstāk minētie dzelzceļi nodrošināja arī vilcienu baržu satiksmi ar daudzu piestātņu stacijām un krastmalas noliktavām, kuras pašas neiesaistījās vilcienu baržu darbībā.
Vilcienu baržu izmantošanas maksimuma laikā dzelzceļi nodarbināja 3 400 cilvēkus, kuri ekspluatēja mazas flotes ar pavisam 323 vilcienu baržām un 1 094 cita tipa baržām, kuras no Ņūdžersijas uz Ņujorku transportēja 180 velkoņi.
Ņujorkas ostā ir saglabājušies vairāki pamesti šķērsojuma tilti, kuri nodrošināja sliežu augstuma pieskaņošanu baržas sliežu augstumam, lai ļautu vagoniem uzbraukt un nobraukt no baržas. Daļa no šīm būvēm ir restaurētas, bet daļa nav.
Kravas vagoni nevar izmantot Ņujorkas tuneļu pagarinājuma Īstriveras un Hudzonas tuneļus daļēji tuneļu nepietiekamā klīrensa dēļ.
Harijs Vītoliņš
Harijs Vītoliņš var būt:
Vilcienu barža
ASV austrumu piekraste
Līča piekrastes dzelzceļš (Bay Coast Railroad) kādreiz izmantoja divas vilcienu baržas, lai savienotu Virdžīnijas austrumkrastu ar Norfolku Virdžīnijas štatā pāri Čezapīka līcim.
ASV vidējie rietumi
No 1912. līdz 1936. gadam Čikāgā Ēri dzelzceļš izmantoja vilcienu baržas, lai šķērsotu Čikāgas upi.
Aļaska
Aļaskas dzelzceļš nodrošina vilcienu baržu pakalpojumu "Aļaskas jūras dzelzceļš" (Alaska Rail Marine — angļu val.) no Sietlas centra uz Viteras pilsētu Dienvidu Centrālās Aļaskas kontinentālajā daļā. Papildus tam, Kanādas nacionālais dzelzceļš (Canadian National Railway (CN)) veic pārvadājumus ar vilcienu baržu Aquatrain no Prinča Rūperta pilsētas uz Viteru.
Roberts Mūks
Roberts Mūks (1923—2006), īstajā vārdā Roberts Avens, bija latviešu filozofs un dzejnieks.
Par savu ierašanos pasaulē Roberts Mūks rakstīja: „Es nevis piedzimu, bet pārdzimu (reinkarnējos) pašreizējā formā 1923. gada 14. janvārī Galēnu pagastmājā Rēzeknes apriņķī. Mana pārdzimšana notika tāpēc, ka acīmredzot kaut kas bija jāpielabo iepriekšējās dzīves metos”.
Piemiņas vieta
Roberts Mūks apbedīts Galēnu kapsētā Galēnos, Preiļu novadā.
2008. gadā atklāts tēlnieces Māras Kalniņas veidots piemiņas kapakmens, kas simbolizē Mūka sašķelto dzīvi Latvijā un trimdā.
Muzejs
2014. gadā Mūka piemiņai tika izveidots Roberta Mūka muzejs Galēnos, kurš ik gadu izsludina Robertam Mūkam veltītu jaunrades radošo darbu konkursu.
UNESCO Pasaules mantojuma vietas Senegālā
Sarakstā apkopotas tās vietas Senegālā, kas iekļautas UNESCO Pasaules mantojuma sarakstā. Kopā UNESCO sarakstā no Senegālas ir iekļautas 7 vietas (5 kultūras objekti un 2 dabas objekti), savukārt 8 vietas ir iekļautas oficiālajā kandidātu sarakstā. Niokolo-Koba nacionālais parks ir iekļauts apdraudēto Pasaules mantojumu objektu sarakstā. Senegāla Pasaules mantojuma konvenciju ratificēja 1976. gada 13. februārī.
Sarakstā iekļautie objekti
{{Legend|#FFE6BD|Apdraudētais objekts|outline=silver}} {{Legend|#D0E7FF| Pārrobežu objekts|outline=silver}}
Mariampole (Andrupenes pagasts)
Mariampole ir ciems Dagdas novada Andrupenes pagastā. Izvietojies pagasta centrālajā daļā 2,8 km no pagasta centra Andrupenes, 12,9 km no novada centra Dagdas un 259,9 km no Rīgas.
Apdzīvotā vieta izvietojusies pie autoceļu P57 (Malta—Sloboda) un V610 (Mariampole—Jaunokra—Grāveri) krustojuma, uz dienvidaustrumiem no Bižas ezera.
Pirms 2009. gadā noslēgtās administratīvi teritoriālās reformas atradās Krāslavas rajonā.
Arnolds Luckāns
Arnolds Luckāns (dzimis ) ir Latvijas šahists, FIDE meistars.
Šahista karjera
Vairākkārt pārstāvējis Latviju Eiropas jauniešu šaha čempionātos dažādās vecuma grupās (U-14, U-16). 2000. gadā piedalījies Pasaules šaha čempionāta Baltijas zonas turnīrā. 2003. gadā uzvarējis starptautiskajā šaha turnīrā "Liepājas rokāde". Bijis tuvu uzvarai vairākos Latvijas šaha čempionātos, taču 1999. un 2000. gadā palicis otrais, bet 2003. un 2006. gadā - trešais. Kopš 2006. gada šaha turnīros piedalās reti.
Fošbergs
Fošbergs (sv; sieviešu dzimtē Fošberga) ir zviedru cilmes uzvārds. Cilvēki ar šo uzvārdu:
Edgars Oliņš
Edgars Jānis Oliņš ( — miršanas datums nav zināms) bija Latvijas Bruņoto spēku virsnieks, kas 1927. gadā naktī no 20. uz 21. janvāri dzērumā sarīkoja tā saucamo "Oliņa jeb Valmieras puču".
Dzīvesgājums
Dzimis 1901. gadā Valmierā. Mācījās Valmieras pilsētas komercskolā, pēc mācību pabeigšanas 1922. gadā Oliņš iestājās Latvijas Kara skolas Kājnieku nodaļā (1922 — kadets, 1923 — armijas kaprālis, 1924 — kadets kaprālis). Kara skolu beidza 1924. gada 1. septembrī, paaugstināts par leitnantu, skaitot no 1923. gada 1. septembra. Dienestu Oliņš turpināja Daugavpils kājnieku pulkā kā rotas jaunākais virsnieks.
1927. gada 20. janvāra naktī Oliņš pēc alkohola lietošanas ieradās kazarmās, kur piecēla divas rotas kareivju, liekot viņiem apbruņoties un doties līdzi uz Valmieru. Viņa vadībā pilsētā tika ieņemtas vairākas pilsētas pašvaldības ēkas, kā arī dzelzceļa stacija un telegrāfs. Mazāk kā pēc pusstundas Oliņu arestēja viņa komandieris, savukārt kareivji tika nosūtīti atpakaļ uz kazarmām.
Lai arī tika sarīkota Kara tiesa, lai iztiesātu Oliņa lietu, viņu tā arī nenotiesāja — ar Valsts prezidenta pavēli 1927. gada 24. aprīlī Oliņš tika atvaļināts no dienesta slimības dēļ.
Abelardo Fernandess
Abelardo Fernandess Atunja (es, dzimis ) ir Spānijas futbola treneris un bijušais futbolists, spēlēja centra aizsarga pozīcijā, bijis Spānijas futbola izlases dalībnieks.
Gandrīz visu savu spēlētāja karjeru pavadījis Sporting Gijón un Barcelona  komandās. Kopumā La Liga turnīrā 14 sezonu laikā nospēlējis 385 mačus un guvis 24 vārtus.
Spānijas futbola izlases sastāva piedalījies 1994. un 1998. gada FIFA Pasaules kausā, kā arī 1996. un 2000. gada Eiropas čempionātā.
Pēc spēlētāja karjeras beigām kļuvis par treneri. 2014. gadā kļuvis par sava bijušā kluba Sporting Gijón galveno treneri. Vēlāk bijis arī Deportivo Alavés un Espanyol treneris.
Spēlētāja karjera
Barcelona
Spānija
Emirates Stadium
Emirates Stadium ir futbola stadions, kas atrodas Londonā. Kopš 2006. gada šajā stadionā mājas spēles aizvada Anglijas futbola Premjerlīgas klubs Arsenal. Pēc skatītāju sēdvietu daudzuma (60 361) Emirates Stadium ir trešais lielākais futbola stadions Anglijā aiz Wembley Stadium un Old Trafford.
Blūmji
Blūmji ir ciems Alūksnes novada Ziemera pagastā. Atrodas pagasta dienvidu daļā 8 km no pagasta centra Māriņkalna, 3 km no novada centra Alūksnes un 202 km no Rīgas.
Apdzīvotā vieta atrodas netālu no autoceļa V386, Maltaunieku strauta krastā.
Diridžibile Italia
Diridžibile Italia (it) ir Itālijas vissezonas polārstacija Arktikā. Izvietojusies Svalbāras arhipelāga lielākās salas Špicbergenas ziemeļrietumos Nīolesunnas pētniecības pilsētiņā. Stacija pieder Itālijas Nacionālajai pētniecības padomei (Consiglio Nazionale delle Recerche). Nosaukta par godu itāļu aviatora un polārpētnieka Umberto Nobiles 1928. gada polārajam lidojumam ar dirižabli Italia.
Vēsture
Stacija izveidota 1997. gadā. Kopējā platība ir 300 m² un tā nodrošina 5—7 pētnieku funkcionēšanu visa gada garumā. Stacijas pārraudzībā ir arī Amundsena—Nobiles Klimata izmaiņu tornis un tā ir dalībniece arī Nīolesunnas Jūras laboratorijas konsorcijā. Galvenās pētniecības nozares ir atmosfēras ķīmija un fizika, jūras bioloģija, okeanogrāfija, vides zinātnes, cilvēka bioloģija un medicīna.
Mežmuiža (Kandavas pagasts)
Mežmuiža ir ciems Kandavas pagastā, Tukuma novadā. Atrodas 92 km attālumā no Rīgas.
Ciema apkārtnē atrodas Mežmuižas dīķis.
Eduards Meiers
Eduards Meiers (nl; dzimis, miris ) bija nīderlandiešu peldētājs un ūdenspolo spēlētājs. Startējis 1900. gada vasaras olimpiskajās spēlēs Parīzē un 1908. gada vasaras olimpiskajās spēlēs Londonā.
Meiers olimpiskajās spēlēs Parīzē startēja brīvā stila 4000 metru peldēšanā. Šajā disciplīnā viņš fināla mačā izcīnīja 5. vietu, ar rezultātu 1:16:37.2. 1908. gada Londonas olimpiskajās spēlēs viņš bija Nīderlandes ūdenspolo komandas pārstāvis. Komanda ūdenspolo vīriešu turnīrā izcīnīja 4. vietu.
Kārlis Tarziers
Kārlis Tarziers (dzimis, miris ) bija latviešu skolotājs, dzejnieks, šahists un šaha problēmists.
Biogrāfija
Kārlis Tarziers dzimis 1860. gadā Valkas apriņķa Druvienas pagasta "Prēdeļos". 1877. gadā beidzis pagastskolu un pēc tam divus gadus tajā strādājis par palīgskolotāju. No 1879. līdz 1881. gadam Valkā mācījies Cimzes skolotāju seminārā. Vispirms no 1881. līdz 1884. gadam Tarziers strādājis par palīgskolotāju Tirzas draudzes skolā, bet pēc tam, līdz 1895. gadam bijis skolotājs Sinoles pagastskolā. Skolēnu vidū ieguvis laba matemātiķa slavu. Pedagoga pienākumi bija tikai daļa no Tarziera darbības. Viņa interešu loks bija daudz plašāks. Viņš rakstīja dzeju, vadīja mūzikas kapelu, bija folkloras vācējs. 1887. gadā Dzelzavā viņš izdeva savu dzejoļu krājumu "Stariņi". Kārlis Tarziers kopā ar skolotāju Vilni Samu (1869-1917) tiek uzskatīti par pirmajiem deju un rotaļu popularizētājiem. 1890. gadā Valmierā iznāca viņu sastādītā grāmata "Rotaļas mājai un skolai". Tad Tarziers uzrakstīja un 1892. gada publicēja pirmo šaha grāmatu latviešu valodā "Īsa šahspēles mācība". To iespieda Lejasciemā, tās izdevējs un priekšvārda autors bija bibliotekārs Jānis Misiņš, viņa draugs vēl no Tirzas laika. 1895. gadā K. Tarziers pārcēlās uz Velēnu, kur līdz mūža galam bija draudzes skolotājs un ērģelnieks. Viņš noorganizēja kori un rīkoja koncertus, lai par iegūtiem līdzekļiem palīdzētu Emilim Melngailim nomaksāt studijas Sanktpēterburgas konservatorijā.
Šaha kompozīcija
Jau 1886. gadā Tarziera vārds parādījās žurnāla "Austrums" šaha uzdevumu risinātāju sarakstos, bet viņa pirmais uzdevums tika iespiests "Austruma" 1894. gada decembra numurā. Sākumā Tarziers sastādīja divvilčus, bet vēlāk pārgāja uz trīsvilčiem, kas kļuva par viņa mīļāko žanru. Ražens viņam bija 1913. gads, kad viņš laikrakstā "Dzimtenes Vēstnesis" publicēja vairāk par pusi no saviem trīsvilčiem un par 16. oktobrī publicēto trīsvilci saņēma dalītu trešo godalgu laikraksta gada konkursā. Pavisam zināmi 22 viņa uzdevumi, tai skaitā 17 trīsvilči.
Piemērs
Uzdevuma risinājums:
Johans Nīstrems
Johans Ferdinands Nīstrems (sv; dzimis, miris ) bija zviedru vieglatlēts, 1900. gada vasaras olimpisko spēļu dalībnieks.
Nīstrems 1900. gada vasaras olimpiskajās spēlēs Parīzē startēja maratona skriešanas disciplīnā. Viņš bija viens no 6 sportistiem, kurš šo disciplīnu neveica pilnā garumā.
Patriks Rasels
Patriks Rasels (dk, dzimis ) ir Dānijas hokejists, spēlē labās malas uzbrucēja pozīcijā. Kopš 2021. gada Rasels pārstāv Zviedrijas hokeja līgas komandu Linköpings HC.
Savu profesionālo karjeru 2016. gadā iesācis AHL komandā Beikersfīldas "Condors". 2018–19. gada sezonā debitējis NHL komandā Edmontonas "Oilers". 2021. gadā pievienojies Zviedrijas hokeja līgas komandai Linköpings HC.
Dānijas hokeja izlases sastāvā piedalījies trijos Pasaules čempionātos.
Rīdigers
Rīdigers var būt:
UNESCO Pasaules mantojuma vietas Madagaskarā
Sarakstā iekļautie objekti
{{Legend|#FFE6BD|Apdraudētais objekts|outline=silver}}
Ostrovgenrieti
Polārā stacija «Ostrovgenrieti» (ru) ir slēgta PSRS polārā hidrometeoroloģiskā stacija Arktikā. Izvietojusies Jaunsibīrijas salu arhipelāga Delonga salu grupā, Henrietas sala ziemeļrietumu piekrastē. Administratīvi ietilpst Sahas Republikas Bulunas ulusā.
Vēsture
Stacija izveidota 1937. gada augustā Rūdolfa Samoiloviča vadītās ledlauža Sadko ekspedīcijas laikā. Par stacijas vietu tika izvēlēta vienīgā iespējamā vieta, kur bija iespējams piestāt krastā — salas ziemeļrietumos pie nokarena ledāja. Kravas nācās pārvietot 36 metrus augstāk uz būvniecības vietu. 5. septembrī stacijas būvniecība bija pabeigta, par pirmo stacijas priekšnieku norīkoja L. Muhanovu.
Nākamās maiņas laikā, kas ilga divus termiņus viena vietā, 1940. gada jūnijā stacijas hidrometeorologam Katalovam notika nervu sabrukums. Ar cirvi savainojis divus darbiniekus, Katalovs ieslēdzās stacijas noliktavā un apšaudīja no karabīnes galveno stacijas ēku. Pārējiem atšaudoties, Katalovs tika nogalināts. Nākamajā dienā personāls tika evakuēts ar lidmašīnu, bet stacija iekonservēta.
1951. gada aprīlī no vairāk kā 700 km attālās Četirjohstolbovijas polārstacijas Kolimas līcī hidroloģisko mērījumu laikā uz ledus gabala jūrā tika aiznesti trīs polārstacijas darbinieki ar suņu pajūgu. Pēc divu mēnešu ilga dreifa ledus gabals sasniedza Henrietas salu, kur šie cilvēki patvērās bijušās polārstacijas telpās, kur bija atstāts kurināmais un pārtika. Divas reizes salu pārlidoja lidmašīnas, nometot kravu, kas diemžēl nenonāca izdzīvojušo rīcībā. 1952. gada aprīlī izdzīvojušie pameta salu un pa ledu devās kontinenta virzienā. Ceļā izcēlās vētra un ledus gabalu, uz kā viņi tobrīd atradās, atkal aiznesa jūrā. 23. jūlijā viņus pamanīja un izglāba zvejas kuģis.
1954. gada maijā stacijas darbība tika atjaunota, bet 1956. gada jūnijā tā slēgta.
CFR Cluj
CFR Cluj ir Rumānijas profesionāls futbola klubs no Klužas-Napokas. Dibināts 1907. gadā, pašlaik spēlē Rumānijas futbola augstākajā līgā jeb Liga I. Kluba futbolisti ir sešas reizes izcīnījuši Rumānijas čempiontitulu un četras reizes uzvarējuši Rumānijas kausa izcīņā. Mājas spēles aizvada Dr. Konstantina Redulesku stadionā.
Somijas Tautas pilnvaroto padome
Somijas Tautas pilnvaroto padome bija Sarkanās Somijas revolucionārā valdība, kura izveidota pēc valsts apvērsuma 1918. gada 28. janvārī. To veidoja galvenokārt Somijas sociāldemokrātiskās partijas kreisais spārns. Tautas pilnvaroto padome darbojās Sarkano kontrolētajā teritorijā Somijas pilsoņu kara laikā līdz 1918. gada 25. aprīlim, kad Sarkanie tika sakauti un atkāpās uz Padomju Krieviju.
Kristaps Zariņš (gleznotājs)
Kristaps Zariņš (dzimis 1962. gada 10. aprīlī Rīgā) ir latviešu gleznotājs un mākslas pedagogs, kopš 2017. gada Latvijas Mākslas akadēmijas (LMA) rektors.
Somijas Tautas pilnvaroto padome
1918. gada 27. janvāra vakarā Helsinkos Sarkanā gvarde sāka sacelšanos pret likumīgo Senāta valdību. Nākamajā dienā tika izveidota Somijas Tautas pilnvaroto padome ar priekšsēdētāju Kullervo Manneru. Tajā pašā dienā padome pieņēma deklarāciju "Somijas strādniekiem un pilsoņiem!", kurā tā sevi pasludināja par valsts revolucionāro valdību. Par Tautas pilnvaroto padomes izveidošanu tika paziņots 29. janvārī laikrakstā Työmies, kur arī publicēta deklarācija. Padome izvietojās ēkā, kuru pirms tam izmantoja Senāts, kura locekļiem bija izdevies aizbēgt. Tika slēgti visi laikraksti, izņemot sociāldemokrātu un Somijas kristīgo strādnieku savienības avīzes.
Kristaps Zariņš (gleznotājs)
Izglītība
Izglītību mākslas jomā uzsācis Jaņa Rozentāla Rīgas mākslas vidusskolā (1973—1980), tālāk seko studijas Latvijas Mākslas akadēmijas Glezniecības nodaļā (1980—1986), kuru absolvē, izstrādājot diplomdarbu profesora Imanta Vecozola vadībā. Pēc tam izglītojies Francijā (1989—1990): Nacionālajā Daiļo mākslu augstskolā Parīzē un Sorbonnā. 1992. gadā ieguvis maģistra grādu LMA.
Somijas Tautas pilnvaroto padome
2. februārī Tautas pilnvaroto padome pilnvaroja Sarkano gvardi valstī uzturēt kārtību un sarkangvardiem bija jādarbojas pilnvaroto padomes pakļautībā. Realitātē padome vēlāk atzina, ka nespēj kontrolēt Sarkano gvardi un vēl mazākā mērā — iejaukties tās militārajās lietās. Visu kara laiku Tautas pilnvaroto padomes un Sarkanās gvardes attiecības bija problemātiskas, jo padome sarkangvardu darbības bieži dēvēja par patvaļu, bet savukārt daudzi sarkangvardi padomes pārstāvjus frontē uzskatīja par parazītiem.
Kristaps Zariņš (gleznotājs)
Mākslinieciskā darbība
Izstādēs K. Zariņš sācis piedalīties 1979. gadā. Gleznotājs piedalījies grupu izstādēs Latvijā, Zviedrijā, Vācijā (t.sk. Vācijas Demokrātiskajā republikā un Vācijas Federatīvajā Republikā), Nīderlandē, Krievijā (t.sk. PSRS), Dānijā, Itālijā, ASV u.c. Pirmā personālizstāde notikusi Parīzē 1990. gadā, vēlāk tās notikušas gan Latvijā, gan ārvalstīs, kā Dānijā un Norvēģijā. Mākslinieka darbi atrodas Latvijas Nacionālā mākslas muzeja, Latvijas Mākslinieku savienības muzeja, vairākās kolekcijās Maskavā, privātkolekcijās Latvijā, Šveicē, Norvēģijā, Vācijā, Dānijā, Francijā, Krievijā, ASV, Lielbritānijā, Japānā, Itālijā.
Somijas Tautas pilnvaroto padome
Tautas pilnvaroto padome Helsinkos sapulcējās 89 reizes, bet Viborgā mazāk par desmit reizēm. Tā izdeva 45 lēmumus. Tautas pilnvaroto padomes lielākā daļa laika tika veltīta likumdošanas sagatavošanai.
Kristaps Zariņš (gleznotājs)
Pedagoģiskā un administratīvā darbība
Pedagoga gaitas K. Zariņš sācis 1986. gadā kā pasniedzējs Latvijas Mākslas akadēmijā. 1992. gadā kļuvis par docentu, 1994. gadā — par profesoru. No 1997. gada vada LMA Figurālās glezniecības meistardarbnīcu un ir LMA senāta loceklis, 1999.—2007. gadā vada Glezniecības katedru, 2006.—2007. gadā — Vizuālās mākslas nodaļu. 2007. gadā ievēlēts par prorektoru, 2017. gadā — par rektoru, šajā amatā nomainot Alekseju Naumovu.
Ģimene
K. Zariņš ir gleznotāja un arī LMA rektora (1988—1997) Induļa Zariņa dēls. Viņa sieva ir tekstilmāksliniece Santa Zariņa. Mākslinieka dvīņubrālis Kaspars ir gleznotājs, ar kuru un viņa sievu Viju Zariņu Kristaps Zariņš vairākkārt piedalījies kopīgās grupu izstādēs.
Imantas 7. līnija
'''Imantas 7. līnija''' ir Rīgas iela, Kurzemes rajona Imantas apkaimē. Imantas 7. līnija sākas krustojumā ar Jūrmalas gatvi un Anniņmuižas ielu, un beidzas krustojumā ar Rīgas—Jūrmalas veloceliņu pie Rīgas—Tukuma dzelzceļa līnijas, blakus Zolitūdes dzelzceļa stacijai. Kopējais līnijas garums ir 322 metri.
Tāpat kā citas ielas "Imantā 1", arī Imantas 7. līnija ir oficiāli izveidota 1938. gadā un kopš tiem laikiem nosaukums nav mainīts. Ielas pāra numuru pusē ir vienstāvu privātmāju apbūve, nepāra numuru pusē atrodas Latvijas Universitātes Pedagoģijas, psiholoģijas un mākslas fakultātes ēka (Imantas 7. līnija 1; ēka uzbūvēta 1987. gadā, un tolaik tajā atradās Rīgas 2. pedagoģiskā skola).
Ielu savienojumi
Imantas 7. līnija ir savienota ar šādām ielām:
Somijas Tautas pilnvaroto padome
Bēgšana uz Krieviju
23. aprīlī Somijas Tautas pilnvaroto padome nolēma bēgt no Viborgas uz Krieviju, kur Sanktpēterburgā 27. aprīlī noturēja pēdējo sēdi. Pilsoņu kara pēdējās dienās sarkanajiem nācās karot bez centrālās vadības atbalsta.
Somijas Komunistiskās partijas (SKP) dibināšanas sapulcē Maskavā tā paša gada augustā piedalījās 13 Somijas Tautas pilnvaroto padomes locekļi, 18 Vispārējās Darba padomes locekļi un 50 citi, kas bija darbojušies Sarkanajā civilpārvaldē.
Holandiešu aizsardzība
Holandiešu aizsardzība ir šaha atklātne, kas sākas ar gājieniem: '''1. d2-d4 f7-f5'''.
To klasificē pie pusslēgtām atklātnēm ar Šaha atklātņu enciklopēdijas kodiem A80 līdz A99.
Galvenie varianti
Šaha atklātņu enciklopēdija ir 20 kodi dažādu Holandiešu aizsardzības variantu apzīmēšanai: A80 — A99.
2026. gada FIFA Pasaules kausa kvalifikācija — CAF zona
2026. gada FIFA Pasaules kausa CAF zonas kvalifikācija ir atlases sacensības Āfrikas Futbola konfederācijas (CAF) izlasēm FIFA Pasaules kausa finālturnīram. Turnīrā piedalīsies visas 54 CAF dalībvalstis. 9 izlases finālturnīram kvalificēsies tieši un viena piedalīsies starpkonfederāciju izslēgšanas spēlēs.
Izloze
Oficiālā komandu izloze notika 2023. gada 13. jūlijā Abidžanā, Kotdivuārā Komandu sadalījums pa groziem tika paziņots 2023. gada 30. jūnijā (iekavās norādita FIFA ranga vieta).
Formāts
Sakarā ar to, ka 9 komandas kvalificēsies no Āfrikas — CAF 2023. gada 19. maijā pieņēma jaunu kvalifikācijas formātu.
A grupa
<!--
-->
B grupa
<!--
-->
C grupa
<!--
-->
D grupa
-->
E grupa
<!--
-->
F grupa
<!--
-->
G grupa
<!--
-->
H grupa
<!--
-->
I grupa
<!--
-->
Izslēgšanas turnīrs
Četras labākas otro vietu ieguvējas kvalificēsies izspēļu turnīram, kura uzvarētājs kvalificēsies starpkonfederāciju izslēgšanas spēlēm
Bārbele
Bārbele ir ciems Latvijas dienvidos, Zemgalē, Bauskas novada Bārbeles pagasta centrs. Bārbelē atrodas pagasta pārvalde, luterāņu baznīca, bibliotēka, doktorāts, pasta nodaļa, tautas nams, vairāki veikali. Bārbelē krustojas reģionālie autoceļi P87 un P89. Attālums līdz novada centram Bauskai — 27,5 km, līdz Rīgai — 68 km.
Līdz 2012. gada septembrim Bārbelē (dažus kilometrus ārpus ciema Valles virzienā) darbojās pamatskola, kuras ēkā 2018. gadā atvēra Bārbeles Zēnu pamatskolu, kas darbojas pēc Montesori filozofijas.
Vēsture
1504. gada avotos pirmo reizi rakstos minēta Mazbārbeles (Klein-Barbern) un Lielbārbeles (Gross-Barbern) muiža. 1567. gadā Kurzemes hercogs Gothards Ketlers uz Mazbārbeles muižas zemes lika uzcelt baznīcu. Tā vairākkārt ir degusi un atjaunota, pašreizējā Bārbeles baznīcas ēka celta 1789. gadā un pārbūvēta 1822. gadā.
Netālu no Bārbeles atrodas sēravots, kura ūdens dziednieciskās īpašības ir pazīstamas jau kopš Kurzemes hercogistes laikiem. 18. gadsimtā pie tā izveidotā sērūdens vannu dziedniecības iestāde bija pirmais šāda veida objekts Latvijā.
Iedzīvotāji
Pēc CSP un OSP datiem.
Eduarda Veidenbauma iela (Liepāja)
Eduarda Veidenbauma iela ir iela Liepājā, kas atrodas Vecliepājas apkaimē. Eduarda Veidenbauma iela sākas krustojumā ar Siena ielu un Kuršu laukumu, bet beidzas krustojumā ar Zirņu ielu un Tebras ielu. Ielas garums ir ap 760 metriem un to sedz gan bruģis, gan asfaltbetons. Kustība ielā norit abos virzienos. Ielas apbūve sastāv no pirmskara mūra un koka ēkām un savrupmājām.
Eduarda Veidenbauma ielā 1 atrodas Liepājas Svētās Annas baznīca, bet Eduarda Veidenbauma ielā 3 atrodas Liepājas pilsētas domes Sociālais dienests.
Ielas nosaukums ir veltīts latviešu dzejniekam Eduardam Veidenbaumam.
Inga Ciproviča
Inga Ciproviča (dzimusi 1969. gada 3. augustā Rīgā) ir latviešu pārtikas tehnoloģe, Latvijas Lauksaimniecības universitātes profesore, kopš 2002. gada Latvijas Lauksaimniecības un meža zinātņu akadēmijas īstenā locekle, kopš 2012. gada Latvijas Zinātņu akadēmijas korespondētājlocekle un no 2006. līdz 2017. gadam — Latvijas Lauksaimniecības universitātes Pārtikas tehnoloģijas fakultātes dekāne.
Dzīves gājums
Ciproviča piedzima 1969. gada 3. augustā Rīgā. 1992. gadā Ciproviča absolvēja Latvijas Lauksaimniecības akadēmijas Pārtikas tehnoloģijas fakultāti, 1994. gadā Latvijas Lauksaimniecības universitātē (LLU) uzsāka doktora studijas un 1998. gadā ieguva inženierzinātņu doktores grādu.
No 1990. līdz 1992. gadam strādāja Latvijas Pienā par mikrobioloģi. Kopš 1992. gada strādā LLU, no 1992. līdz 1997. gadam Latvijas Lauksaimniecības universitātes Pārtikas tehnoloģijas fakultātes (PTF) Pārtikas tehnoloģijas katedrā bija asistente, no 1998. līdz 1999. gadam bija LLU PTF Pārtikas tehnoloģijas katedras lektore, no 1999. līdz 2000. gadam bija LLU asistentprofesore, tad no 2000. līdz 2010. gadam — asociētā profesore, bet kopš 2010. gada — profesore.
1999. gadā Ciproviča ieguva Latvijas Zinātņu akadēmijas Jauno zinātnieku balvu ķīmijas, medicīnas un bioloģijas zinātnēs, bet 2007. gadā kopā ar Jeļenu Zagorsku par darbu „Bioloģiskajā lauksaimniecībā iegūtā piena kvalitātes izvērtējums” saņēma konkursa „Sējējs-2007” galveno balvu.
Kamjanka-Buzka
Kamjanka-Buzka ir rajona nozīmes pilsēta un rajona centrs Ukrainas rietumos, Ļvivas apgabalā pie Rietumu Bugas.
Vēsture
Pēc Pirmā pasaules kara Kamjanka-Buzka tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, Kamjanku-Buzku ieņēma PSRS karaspēks. Pēc Vācijas uzbrukuma PSRS Kamjanku-Buzku ieņēma vācu karaspēks un iekļāva Ģenerālgubernatūras sastāvā.
Pēc Otrā pasaules kara lielākā daļa atlikušie poļu iedzīvotāji pārcēlās vai tika padzīti uz dzīvi Polijā, sevišķi uz tās rietumu apgabaliem, no kuriem savukārt tika padzīti vācieši. Līdz 1991. gadam Kamjanka-Buzka atradās Ukrainas PSR sastāvā.
Teodors fon Rīdigers
Fridrihs fon Rīdigers (de, ru, dzimis 1783. gada decembrī, miris ) bija Jelgavā dzimis vācbaltiešu izcelsmes Krievijas kavalērijas ģenerālis, ģenerālis-adjutants un Krievijas Valsts padomes loceklis.
Krievijas armijas dienestā no 1799. gada. Piedalījies daudzos Krievijas karos un militārajās kampaņās - Ceturtās koalīcijas karā pret Franciju, Somijas karā pret Zviedriju, 1812. gada karā, Sestās koalīcijas karā, Krievu—turku karā, Novembra sacelšanās apspiešanā Polijā, 1848. gada revolūcijas apspiešanā Ungārijā. 1812. gada karā pēc Jakova Kuļņeva nāves pārņēma Grodņas huzāru pulka komandēšanu.
1850. gadā Rīdigers tika iecelts par Krievijas augstākā padomdevēja orgāna - Krievijas Valsts padomes locekli. Krimas kara laikā no 1853. līdz 1855. gadam veica Polijas Karalistes vietvalža pienākumus.
Račeva
Račeva var būt:
Aleksandrs Madsens
Aleksandrs Madsens (fi; dzimis Valkealā, Somijā) ir somu basketbolists, spēlē centra pozīcijā, Somijas basketbola izlases dalībnieks. 2023. gadā pārstāv Grieķijas basketbola līgas klubu Atēnu AEK, taču trīs iepriekšējās sezonas aizvadījis Latvijas klubā Rīgas VEF.
A. Madsens aizvadīja trīs sezonas Latvijas vadošā kluba Rīgas VEF sastāvā, trīsreiz kļūdams par Latvijas Basketbola līgas čempionu un vienreiz par Latvijas-Igaunijas līgas čempionu (2022. gadā). 2022. gada Latvijas kausa ieguvējs un turnīra vērtīgākais spēlētājs. 2022. gada vasarā vienojās par līgumu ar Grieķijas basketbola līgas klubu Atēnu AEK, kura sastāvā spēlē kopā ar Latvijas saspēles vadītāju Jāni Strēlnieku.
A. Madsens ir spēlējis dažāda vecuma Somijas jaunatnes izlasēs. Somijas pieaugušo basketbola izlasē spēlēja tai veiksmīgajā 2022. gada Eiropas čempionātā.
Diksona
Diksona (ru) ir pilsētciemats Krievijas ziemeļos, Krasnojarskas novada Taimiras Dolganu-Ņencu rajonā. Veido municipālo veidojumu «Diksonas pilsētas apmetne» (Городское поселение Диксон), kurā ietilpst Taimiras pussalas ziemeļu daļa un visas novadam piederošās salas Ziemeļu Ledus okeānā. Izvietojies Taimiras pussalas ziemeļrietumos Karas jūras krastā un ir Krievijā vistālāk ziemeļos izvietotā apdzīvotā vieta ar pastāvīgiem iedzīvotājiem.
Ģeogrāfija
Diksona izvietojusies Jeņisejas estuāra ziemeļaustrumu krastā Pjotra Čičagova krasta rietumu galā. Pilsētciemats dalās divās daļā — vecākā Diksonas daļa izvietojusies Diksona salā, bet jaunākā — kontinenta piekrastē. Abas daļas atdala 1,5 km platais Vegas šaurums.
Vēsture
Diksona sala pomoriem zināma jau kopš 17. gadsimta. Lielās Ziemeļu ekspedīcijas laikā 1738. gadā tā nosaukta par Lielo Ziemeļaustrumu salu. Vēlāk dēvēta arī par Kuzjkina salu un Dolgiju. 1875. gadā Ādolfa Nordenšelda ekspedīcija ar kuģi Proven apmeklēja Jeņisejas līci un vienu tā austrumu piekrastes līci nodēvēja par godu zviedru uzņēmējam un ekspedīcijas sponsoram Oskaram Diksonam. Vēlāk Diksona vārds tika attiecināts arī uz salu. Oficiāli Diksona salas nosaukumu apstiprināja 1894. gada Krievijas Hidrogrāfiskās ekspedīcijas vadītājs Andrejs Viļkickis.
1934. gadā kontinenta piekrastē iepretī salai tika izbūvēta osta un pie tās otra ciemata daļa — Jaunā Diksona (Новый Диксон).
1942. gada augustā pie Diksonas notika vācu kreisera Admiral Scheer uzbrukums, kas bija vienīgā vācu kaujas operācija Krievijā aiz Urāliem.
Mežori
Mežori (arī Mežāri) ir ciems Čornajas pagastā, Rēzeknes novadā. Atrodas 263 km attālumā no Rīgas.
Eifratas papele
Eifratas papele ir vītolu dzimtas sugas lapu koks.
Oskars Lindblūms
Oskars Lindblūms (sv, dzimis ) ir Zviedrijas hokejists, spēlē kreisās malas uzbrucēja pozīcijā. Kopš 2018. gada Lindblūms pārstāv NHL komandu Filadelfijas "Flyers". 2014. gada NHL draftā Lindblūmu ar kopējo 138. numuru piektajā kārtā izvēlējās Filadelfijas "Flyers".
2014. gadā debitējis Zviedrijas hokeja līgas komandā Brynäs IF. 2018. gada februārī debitējis NHL komandā Filadelfijas "Flyers".
Zviedrijas hokeja izlases sastāvā piedalījies 2019. gada Pasaules čempionātā.
Jevgeņijs Lukjanovs
Jevgeņijs Lukjanovs (ru, dzimis ) ir Krievijas valstsvīrs un diplomāts.
Dzīvesgājums
Absolvējis Ļeņingradas Valsts universitāti, pēc izglītības angļu valodas filologs. No 1974. līdz 1981. gadam strādāja Ļeņingradas militārajā rūpnīcā "Impulss". Bija PSRS žurnālistu savienības Ļeņingradas nodaļas valdības sekretāra vietnieks. No 1984. līdz 1990. gadam strādaja PSRS ārlietu ministrijā. Pēc tam īsu laiku bija Valsts Ermitāžas direktora vietnieks. No 1993. līdz 2006. gadam ieņēma Dresdner Bank un VTB bankas vadošus amatus. No 2010. līdz 2016. gadam strādāja Krievijas Federācijas Drošības padomē.
No 2016. gada 15. decembra līdz 2021. gada 15. martam bija Krievijas vēstnieks Latvijā. Iestājies amatā 2017. gada 7. februārī, nomainot Aleksandru Vešņakovu. No 2021. gada 15. marta līdz 2022. gada 14. janvārim bija Krievijas vēstnieks Baltkrievijā.
Paceplīša iela (Rīga)
Paceplīša iela ir iela Rīgā, Ziemeļu rajona, Vecāķos. Paceplīša iela sākas krustojumā ar Mangaļu prospektu un beidzas krustojumā ar Puikules ielu. Apbūvi veido individuālā dzīvojamā apbūve.
Ielu savienojumi
Paceplīša iela ir savienota ar šādām ielām:
PLANKA
Jaunais albums "Радиомолчание" tika izdots 2011. gada novembrī.